CELEX: 62008CN0522
Language: hu
Date: 2008-11-28 00:00:00
Title: C-522/08. sz. ügy: A Naczelny Sąd Administracyjny (Lengyel Köztársaság) által 2008. november 2-án benyújtott előzetes döntéshozatal iránti kérelem – Telekomunikacja Polska S.A., Varsó kontra az Urząd Komunikacji Elektronicznej elnöke

21.3.2009   
            
            
               HU
            
            
               Az Európai Unió Hivatalos Lapja
            
            
               C 69/18
            
         A Naczelny Sąd Administracyjny (Lengyel Köztársaság) által 2008. november 2-án benyújtott előzetes döntéshozatal iránti kérelem – Telekomunikacja Polska S.A., Varsó kontra az Urząd Komunikacji Elektronicznej elnöke
   (C-522/08. sz. ügy)
   (2009/C 69/32)
   Az eljárás nyelve: lengyel
   A kérdést előterjesztő bíróság
   Naczelny Sąd Administracyjny
   Az alapeljárás felei
   
      Felperes: Telekomunikacja Polska S.A., Varsó
   
      Alperes: az Urząd Komunikacji Elektronicznej elnöke
   Az előzetes döntéshozatalra előterjesztett kérdések
   
               1)
            
            
               Megengedi-e a közösségi jog a tagállamoknak, hogy a távközlési szolgáltatásokat nyújtó valamennyi vállalkozást érintő olyan tilalmat vezessenek be, amely a szolgáltatások nyújtásáról szóló szerződés megkötésének valamely másik szolgáltatás igénybevételéhez kapcsolását (árukapcsolás) tiltja; különösen: az ilyen intézkedés nem lépi-e túl a távközlési csomag részét képező irányelvek (az elektronikus hírközlő hálózatokhoz és kapcsolódó eszközökhöz való hozzáférésről, valamint azok összekapcsolásáról szóló, 2002. március 7-i 2002/19/EK európai parlamenti és tanácsi irányelv (1), az elektronikus hírközlő hálózatok és az elektronikus hírközlési szolgáltatások engedélyezéséről szóló, 2002. március 7-i 2002/20/EK európai parlamenti és tanácsi irányelv (2), az elektronikus hírközlő hálózatok és elektronikus hírközlési szolgáltatások közös keretszabályozásáról szóló, 2002. március 7-i 2002/21/EK európai parlamenti és tanácsi irányelv (3), az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról szóló, 2002. március 7-i 2002/22/EK európai parlamenti és tanácsi irányelv (4)) céljának eléréséhez szükséges mértéket?
            
         
               2)
            
            
               Az első kérdésre adandó igenlő válasz esetén: a közösségi jog alapján a nemzeti szabályozó hatóság feladata-e a távközlésről szóló, 2004. július 16-i törvény (Prawo telekomunikacyjne) (Dz. U. 2004., 171. sz., 1800. szakasz, módosításokkal) 57. cikke (1) bekezdésének 1. pontjában rögzített tilalom betartásának felügyelete?
            
         
      (1)  HL L 108., 2002.4.24., 7–20. o.
   
   
      (2)  HL L 108., 2002.4.24., 21–32. o.
   
   
      (3)  HL L 108., 2002.4.24., 33–50. o.
   
   
      (4)  HL L 108., 2002.4.24., 51–77. o.